Në prag të përvjetorit të sulmeve terroriste të 11 shtatorit
Një vështrim i pasojave kombëtare dhe ndërkombëtare që sollën sulmet terroriste
Para 5 vjetësh, Shtetet e Bashkuara u goditën nga sulmet terroriste më shkatërrimtare në historinë e tyre. Në materialin e mëposhtëm, korrespondenti i Zërit të Amerikës, Andre de Nesnera i hedh një vështrim pasojave kombëtare dhe ndërkombëtare të këtyre sulmeve. Më 11 shtator 2001, 4 aeroplanë të firmave amerikane u rrëmbyen. Dy prej tyre u përplasën në Qendrën Botërore të Tregëtisë në New York, duke i shkatërruar ato godina. Aeroplani i tretë u përplas në Pentagon afër Washingtonit, ndërsa aeroplani i katërt, si rezultat i trimërisë së pasagjerëve, u përplas në një fushë në shtetin e Pensilvanisë. Gati 3 mijë veta humbën jetën si rezultat i këtyre sulmeve të bashkërenduara. Në mbrëmjen e asaj dite, presidenti Bush mbajti një fjalim për vendin e tronditur. tha presidenti. Hetimet që pasuan treguan se grupi radikal islamik al-Qaidës, i udhëhequr nga Osama bin Ladeni, ishte përgjegjës për sulmet terroriste. Të 19 rrëmbyesit e aeroplanëve ishin nga Lindja e Mesme. Ekspertët thonë se sulmet e 11 shtatorit e bashkuan vendin. Në atë kohë u fol për përpjekje ndërpartiake dhe për lënien mënjanë të politikës. Por Tim Roemer, anëtar i komisionit i ngarkuar me hetimin e sulmeve terroriste të 11 shtatorit 2001 thotë se situata ka ndryshuar. Roemer dhe analistë të tjerë fajësojnë për këtë gjendje kongresin dhe administratën. Pak pas sulmeve të 11 shtatorit, Presidenti Bush shpalli luftën globale kundër terrorit, e cila vazhdon edhe sot. Objektivi i parë ishte Afganistani. Qevria e kontrolluar nga Talebanët strehonte al-Qidën dhe Osama Bin Ladenin. Koalicioni i udhëhequr nga Shtetet e Bashkuara i përmbysi talebanët. Por Osama Bin Ladeni nuk është kapur ende. Besohet se ai fshihet në zonat e thella malore të Afganistanit dhe Pakistanit. Lufta kundër terrorizmit ishte një prej arsyeve që dha administrata e presidentit Bush për largimin nga pushteti të Sadam Huseinit. Por ngjarrjet pasuese nuk kanë provuar nëse ka patur lidhje midis Sadamit dhe sulmeve terroriste të 11 shtatorit. Sulmet e 11 shtatorit sollën ndryshime në Amerikë. Siguria në aeroporte u shtua. Më shumë se 20 agjenci u bashkuan për të formuar departamentin e ri të sigurisë kombëtare, ndërkohë që agjencitë e zbulimit janë ristrukturuar. Gjithashtu ligje të reja kanë shtuar kompetencat e agjencive të rendit, ligje që janë kritikuar nga grupe liberale, duke i cilësuar si tepër ndërhyrëse. Por administrata e presidentit Bush thotë se këto masa janë të nevojshme për të luftuar kërcënimin terrorist. Shtetet e Bashkuara nuk kanë pësuar ndonjë sulm terrorist që nga 11 shtatori i vitit 2001 dhe këtë administrata e cilëson si sukses. Por ekspertët pohojnë se kjo nuk do të thotë që kërcënimi është pakësuar, madje sugjerojnë që si institucionet amerikane edhe vetë populli duhet të jenë vigjilentë. //rd//